Tyla, apariție spectaculoasă la Met Gala 2024 într-o rochie mulată din nisip. Cântăreața a avut nevoie de ajutor ca să urce treptele
Cântăreața sud-africană Tyla și-a făcut, luni seară, debutul la Met Gala într-o rochie mulată pe corp, acoperită în întregime de nisip, creată de Balmain, relatează Business Insider. Deși apariția a fost spectaculoasă, nu doar acesta este motivul pentru care Tyla a furat toate privirile pe covorul roșu. Artista nu a putut urca singură treptele și a fost luată în brațe de un bărbat din staff-ul său, în timp ce alți trei îi țineau trena rochiei.